國父

國父係對一個國嘅政權奠基者嘅尊稱，有啲係政府頒定嘅，譬如中華民國國父孫中山、馬來西亞國父東姑阿都拉曼；有啲係民間約定俗成嘅，譬如美國國父華盛頓、越南社會主義共和國國父胡志明；重有啲係民間有啲人有傾向但係有爭議嘅，譬如畀一啲人當做中華人民共和國國父嘅毛澤東。

響唐文習慣上，如果齋講「國父」兩隻字而唔提國名，多數都係指中華民國國父孫中山。

政治人物
國家象徵